Na temelju članka 70. Stavka 2. Zakona o odgoju i obrazovanjuu osnovnoj i srednjoj školi (NNbr.87/08., 86/09., 92/10., 105/10., 90/11., 16/12., 86/12., 94/13., 152/14. i 07/17.), a u svezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14., 118/14. i 154/14.), članka 2. stavka 1. točke 1., članka 5. i 6. Zakona o zaštiti osobnih podataka (NN br. 103/03., 118/06., 41/08., 130/11., 106/12.), te članka 31. Komercijalno trgovačke škole Split, Školski odbor na sjednici održanoj dana 28.03. 2018 godine donio je;

**Pravilnik o video nadzoru u Komercijalno-trgovačkoj školi Split**

**Članak 1.**

1. Ovim pravilnikom regulirano je prikupljanje obrada i čuvanje osobnih podataka korištenjem sustava video nadzora.
2. Komercijalno trgovačka škola Split u daljnjem tekstu: Škola) koristi sustav video nadzora u i oko škole na adresi A.G. Matoša 60, zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.
3. Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničen na ispunjenje svrhe i stavka 1.ovog članka.
4. U svrhu iz stavka 1.ovog članka u obuhvatu sustava video nadzora su sva ulazna i izlazna vrata u Školi, Školski atrij , hodnici, odnosno prostor oko škole koji se nalazi neposredno do ulaza i izlaza, (školsko dvorište i parking)Video nadzorom nisu pokriveni prostori učionica, zbornice, školske knjižnice, ured stručnog suradnika pedagoga ured stručnog suradnika psihologa, ured ravnateljice Škole, ured administratora (referada)ured tajnika, ured voditelja računovodstva, prostor koji koristi pomoćno tehničko osoblje i domar škole, školska kuhinja , sanitarni prostor za učenike i radnike škole te stepenice.
5. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.
6. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 2.**

1. Podatci prikupljeni korištenjem sustava video nadzora nalaze se na snimaču koji je zaključan u za to posebno namijenjenom, sigurnosnom ormaru u uredu stručne službe Škole.(ured pedagoga)
2. Pristup podatcima, odnosno uvid u sadržaj nastao korištenjem sustava video nadzora, ima ravnateljica i uz dozvolu ravnateljice tajnica Škole.
3. Pristup podatcima, odnosno uvid u sadržaj nastao korištenjem sustava video nadzora, moguć je isključivo preko monitora koji se nalazi u uredu stručne službe Škole. (ured pedagoga)
4. Presnimavanje i pohrana sadržaja nastalog korištenjem sustava video nadzora na druge medije, kao i daljnje korištenje istog, dopušteni su isključivo u slučajevima određenim zakonom.

**Članak 3.**

1. Podatci prikupljeni korištenjem sustava video nadzora čuvaju se najduže 30 dana, a nakon proteka tog vremena podatci se automatski brišu.
2. U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podatci čuvaju duže od vremena navedenog u stavku 1. ovoga članka. U tu svhu potrebno je kontaktirati tvrtku za održanje video nadzora.
3. Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**Članak 4.**

1. Ravnatelj Škole dužan je osigurati da se na vidnom mjestu pri ulasku u školu istakne obavijest da se prostor nadzire sustavom tehničke zaštite.
2. Ravnatelj, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

**Članak 5.**

Ovaj pravilnik stupa na snagu danom objave na oglasnoj ploči Škole.

 Predsjednik Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vanja Perković, nastavnica

Ovaj pravilnik objavljen je dana 28. ožujka 2018.godine i stupa na snagu dana 28. ožujka 2018.godine.

Klasa:003-05/18-01/6

Urbroj:2181-70-01-18-1

Split, 24. svibnja 2018.

 Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Velimir Ćurčija, prof.